Euroopa Liidu Teataja L 082 , 19/03/1998 Lk 0014 - 0017



Komisjoni määrus (EÜ) nr 613/98, 18. märts 1998, millega muudetakse II, III ja IV lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 426/98, [2] eriti selle artikleid 6 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; kaaliumnitraat, kaalium-dl-aspartaat, kaaliumglükuronaat ja kaaliumglütserofosfaat tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks fluorfenikool ja moksidektiin lisada määruse (EMÜ) nr 2377/90 III lisasse; teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka albendasoolsulfoksiidi ja karprofeeni osas; metronidasooli puhul ei saa jääkide piirnorme ilmselt kindlaks määrata, kuna selle jäägid loomses toidus võivad mis tahes koguses kujutada ohtu tarbija tervisele; seepärast tuleks see lisada määruse (EMÜ) nr 2377/90 IV lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 II, III ja IV lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 1998 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 53, 24.2.1998, lk 3. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. II lisa muudetakse järgmiselt. 1. Anorgaanilised kemikaalid "Farmakoloogilised toimeained | Loomaliigid | Muud sätted | Kaaliumnitraat | Kõik toiduloomade liigid | | Kaalium-dl-aspartaat | Kõik toiduloomade liigid | | Kaaliumglükuronaat | Kõik toiduloomade liigid | | Kaaliumglütserofosfaat | Kõik toiduloomade liigid" | | B. III lisa muudetakse järgmiselt. 1. Antibakteriaalsed ained 1.2. Antibiootikumid 1.2.11. Fluorfenikool ja seonduvad ühendid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Fluorfenikool | Fluorfenikooli ja selle metaboliitide summa, mõõdetuna fluorfenikoolamiinina | Kalad | 1000 μg/kg | Lihaskude ja nahk normaalproportsioonides | Ajutised jääkide piirnormid kaotavad kehtivuse 1. juulil 2001" | 2. Parasiitide vastased ained 2.1. Endoparasiitide vastased ained 2.1.1. Bensimidasoolid ja pro-bensimidasoolid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Albendasoolsulfoksiid | Albendasooli, albendasoolsulfoksiidi, albendasoolsulfooni ja albendasool-2-aminosulfooni summa, väljendatud albendasoolina | Lambad, kitsed, faasanid | 1000 μg/kg | Maks | Ajutised jääkide piirnormid kaotavad kehtivuse 1. jaanuaril 2000 | 500 μg/kg | Neer | 100 μg/kg | Lihas- ja rasvkude | Lambad, kitsed | 100 μg/kg | Piim" | 2.3. Endo- ja ektoparasiitide vastased ained 2.3.1. Avermektiinid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Moksidektiin | Moksidektiin | Hobuslased | 50 μg/kg | Lihaskude | Ajutised jääkide piirnormid kaotavad kehtivuse 1. jaanuaril 2000 | 500 μg/kg | Rasvkude | 100 μg/kg | Maks | 50 μg/kg | Neer" | 4. Põletikuvastased ained 4.1. Mittesteroidsed põletikuvastased ained 4.1.1. Arüülpropioonhappe derivaat "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Karprofeen | Karprofeen | Veised | 1000 μg/kg | Maks, neer | Ajutised jääkide piirnormid kaotavad kehtivuse 1. jaanuaril 2000 | 500 μg/kg | Lihas- ja rasvkude | Hobuslased | 1000 μg/kg | Maks, neer | 50 μg/kg | Lihaskude | 100 μg/kg | Rasvkude" | C. IV lisa muudetakse järgmiselt. Nimekiri farmakoloogilistest toimeainetest, mille suhtes ei ole võimalik jääkide piirnorme kehtestada " Metronidasool. " --------------------------------------------------